Jonavos geležinkelio viadukas

Jonavos geležinkelio viadukas – Jonavoje, Vilniaus–Klaipėdos geležinkelio
linijoje stovintis viadukas, nutiestas įkalnėje iš Neries slėnio virš J. Basanavičiaus gatvės, kelio  tęsinyje į kelią . Gatvė po viaduku įrengta iškasoje. Už 0,56 km į pietryčius stovi geležinkelio tiltas per Nerį.

 Istorija 

miniatiūra|left|Viadukas 1930 m.
Jonavos gyventojų skaičiaus augimą ir prekybos vystymąsi skatino 1835–1836 m. nutiestas Peterburgo-Varšuvos traktas. 1871 m. Jonavą pasiekė Romnų-Liepojos geležinkelis.​Jonavos krašto istorijos apžvalga jonbiblioteka.lt 

1916 m. nutiestas Jonavos–Ukmergės siaurasis geležinkelis, naudotas keleivių ir krovinių vežimui. Po viaduku ėjo geležinkelio bėgiai ir vieškelis į Ukmergės pusę. 

Po Antrojo pasaulinio karo, prasidėjus visuotiniam siaurukų likvidavimui ir platinant kelią Ukmergė–Jonava, 1958 m. Jonavoje siaurasis geležinkelis sunaikintas, o vėžės išardytos. Palyginti siauros angos viadukas ilgai toks išliko ir sovietiniais metais. Dar 1967 m. Lietuvos TSR Ministrų Tarybos nutarimu, atsižvelgiant į jonaviškių pretenzijas, Automobilių transporto ir Plentų ministerija buvo įpareigota atlikti kelio Jonava–Ukmergė viaduko, esančio po geležinkelio linija Jonavos mieste, rekonstravimą, kad būtų galimas eismas 2 kryptimis. 1975 m. duomenimis, ne tik nepradėti darbai, bet ir nebuvo ruošiami projektai.Lietuvos TSR Aukščiausiosios Tarybos ... šaukimo, ... sesija, stenogramos google/books 1975, p. 59

Šiuolaikinis viadukas gelžbetoninis, sijinis, keturių tarpatramių, apie 60 m ilgio.Jonavos geležinkelio viadukas maps.lt Dėžinio skerspjūvio sijos atremtos į tarpines rėmines atramas ir užpiltinius ramtus. Patiltėje išsitenka keturių eismo juostų gatvė su skiriamąja juosta. Viadukas pagal plotį pritaikytas dviems plačiosioms vėžėms. Kaip ir gretimas geležinkelio tiltas, viadukas sudarytas iš dviejų atskirų tiltų, iš kurių tik vienas yra eksploatuojamas. Naudojama viaduko dalis yra užmiesčio pusėje, kur ant skaldos balasto pakloti vieno kelio bėgiai.

 Galerija 

 Literatūra 



 Šaltiniai 

 Nuorodos 

 Geležinkelio viadukas J. Basanavičiaus gatvėje. 1933 m. facebook.com (nuotrauka)
 Darius Klibavičius. Jonavos tiltai. Jonavos rajono laikraštis „Naujienos“. – 2000 m. liepos 11 d., p. 4 
 Tilto, kelyje Vilnius-Klaipėda 95+185 km​, remonto techninio darbo projekto parengimo ir projekto vykdymo priežiūros paslaugos 2024, eviesiejipirkimai.lt

Kategorija:Jonavos rajono tiltai
Kategorija:Lietuvos sijiniai tiltai
Kategorija:Lietuvos viadukai
Kategorija:Geležinkelio tiltai Lietuvoje
Kategorija:Jonavos statiniai